CELEX: 62008CN0129
Language: fi
Date: 2008-03-31 00:00:00
Title: Asia C-129/08: Ennakkoratkaisupyyntö, jonka Rechtbank van eerste aanleg Brugge (Belgia) on esittänyt 31.3.2006 — C. Cloet ja J. Cloet v. Westvlaamse Intercommunale voor Economische Expansie, Huisvestingsbeleid en Technische Bijstand CVBA (WVI)

7.6.2008   
            
            
               FI
            
            
               Euroopan unionin virallinen lehti
            
            
               C 142/17
            
         Ennakkoratkaisupyyntö, jonka Rechtbank van eerste aanleg Brugge (Belgia) on esittänyt 31.3.2006 — C. Cloet ja J. Cloet v. Westvlaamse Intercommunale voor Economische Expansie, Huisvestingsbeleid en Technische Bijstand CVBA (WVI)
   (Asia C-129/08)
   (2008/C 142/27)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Rechtbank van eerste aanleg Brugge
   Pääasian asianosaiset
   
      Kantajat: C. Cloet ja J. Cloet
   
      Vastaaja: Westvlaamse Intercommunale voor Economische Expansie, Huisvestingsbeleid en Technische Bijstand CVBA (WVI)
   Ennakkoratkaisukysymykset
   
               1)
            
            
               Voidaanko yhteismarkkinoille soveltuvana pitää sellaista taloudellista etua, jonka Flanderin hallintoalue/flaaminkielinen kieliyhteisö on myöntänyt NV. Metafoxille desentralisoidun hallintoviranomaisen eli W.V.I.:n välityksellä 1 hehtaarin 82 aarin ja 74 neliömetrin suuruisen elinkeinoaluekiinteistön sellaisesta ostosta maksetun etuushinnan muodossa, jonka W.V.I. toteutti ”veroja varten” kauppakirjaan merkitystä hinnasta 294 394,14 euroa mutta joka todellisuudessa toteutettiin 91 720,60 euron etuushintaan, kun otetaan huomioon, että sellaisen teollisuus- ja elinkeinoaluekiinteistön kauppahinta on normaaleissa olosuhteissa teollisuus- ja elinkeinoaluekiinteistöjen keskiarvojen mukaan kyseisessä paikassa 1 007 926,40 euroa?
            
         
               2)
            
            
               Suosiko Flanderin hallintoalue/flaaminkielinen kieliyhteisö W.V.I.n välityksellä tällaisella pakkolunastustoimenpiteellä ja sen jälkeisellä kiinteistön myymisellä NV. Metafoxille (konkreettisesti NV. Metafoxin maksamalla 91 720,60 euron etuushinnalla) välillisesti tuensaajayritystä, NV. Metafoxia myöntämällä tälle välittömästi taloudellisen edun (nimittäin maksetun hinnan ja kauppakirjaan ”verotusta varten” ilmoitetun kauppahinnan välisen erotuksen), koska tuensaajayritys NV. Metafox ei olisi voinut saada näitä alueita normaalein markkinaehdoin (1 007 926,40 euroa) eikä ”verotusta varten” vahvistettuun kauppahintaan (294 394,14 euroa)?
               Onko tällainen W.V.I.:n toimenpide (konkreettisesti teollisuuskiinteistön myynti tosiasiallisesti maksettuun etuushintaan) katsottava EY 87 artiklan 1 kohdan vastaiseksi taloudelliseksi eduksi?
            
         
               3)
            
            
               Onko tällainen toimenpide ja Flanderin hallintoalueen/flaaminkielisen kieliyhteisön antama taloudellinen etu ilmoitettava Euroopan komissiolle EY 88 artiklan 3 kohdan mukaisesti?